Na temelju članka 22. Pravilnika o financiranju javnih potreba Općine Podstrana, Općina Podstrana raspisuje:

**Javni poziv za financiranje javnih potreba**

**Općine Podstrana u 2016. godini**

(1) Općina Podstranapoziva udruge koje su programski usmjerene na rad u području razvoja kulture i civilnog društva da se prijave na financijsku podršku projekata i programa koji doprinose razvoju javnih potreba Općine Podstrana.

(2) Udruge sukladno ovom Natječaju mogu prijaviti projekt/program za sljedeća prioritetna područja:

* kultura,
* civilno društvo,
* ostalo.

(3) Kriteriji i prioriteti temeljem kojih će se utvrditi prednost prijavljenog projekta/programa su:

* usmjerenost prema potrebama korisnika s područja Općine Podstrana i njihova uključenost u razvoj i praćenje,
* novi programi i projekti, novi modeli i ideje za rješavanje postojećih problema (naročito s područja Općine Podstrana),
* upravljanje i koordiniranje volonterima, izobrazba volontera i razvoj volonterskih programa, provedba volonterskih pilot programa,
* suradnja s drugim udrugama i partnerima s područja Općine Podstrana;
* osigurani resursi za provedbu projekata/programa,
* uspješnost u dosadašnjoj provedbi programa/projekata iz područja društvenih djelatnosti financiranih od Općine Podstrana (npr. broj posjetitelja, broj korisnika, medijska popraćenost, itd.),
* financiranje iz drugih izvora (SDŽ, nadležnih ministarstava, zaklada, EU fondova, privatnih donatora i sl.),
* usklađenost s terminima održavanja manifestacija od posebne važnosti za Općinu Podstrana,
* Vjerojatnost da se korist od programa ili projekta nastavi i po isteku potpore,
* Promocija programa ili projekta u javnosti.

Prioritete imaju Udruge koje imaju registrirano sjedište na području Općine Podstrana ili imaju minimalno 50% članova sa područja Općine Podstrana.

(4) Javni poziv je otvoren 30 dana od dana objave.

Rok za podnošenje prijedloga projekata i programa je **7. ožujka 2016. godine.**

(5) Prijavu projekta na Javni natječaj može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Javnog poziva, koja je programski usmjerena na rad u području navedenih društvenih djelatnosti što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Podstranate svim drugim davateljima financijskih sredstava iz javnih izvora.

Zbog obveze usklađenosti Statuta sa zakonskim odredbama, isti **nije** potrebno dostaviti uz prijavu već naknadno, a prije potpisivanja Ugovora o sufinanciranju.

**Općina Podstrana neće financirati programe i projekte organizacija koji se financiraju po posebnim propisima, vjerskih i političkih organizacija te organizacija civilnog društva koje ne zadovoljavaju uvjete propisane Pravilnikom o financiranju javnih potreba Općine Podstrana (Službeni glasnik broj 03/15) odnosno svakim pojedinačno raspisanim pozivom.**

Prijave za projekte i programe u sportu provest će se u skladu sa Zakonom o sportu, Narodne novine broj 71/06,124/10,124/11,86/12,94/13 i 85/15).

(6) Prijava na Javni poziv mora sadržavati sljedeću dokumentaciju:

1. Obrasce prijave koji moraju biti točno i u cijelosti popunjeni i ovjereni, i to:

**Obrazac B1.** Opći podaci o prijavitelju

**Obrazac B2.** Opis programa i projekta

**Obrazac B3.** Proračun programa i projekta

**Obrazac B4.** Izjava o nepostojanju dvostrukog financiranja

**Obrazac B5.** Izjava o nekažnjavanju

2. Obrasci financijskog izvještavanja po završetku programa ili projekta*:*

**Obrazac C1.** Opisno izvješće o provedenom programu ili projektu

**Obrazac C2.** Financijsko izvješće provedenog programa ili projekta

3. Preslika ovjerenog financijskog izvješća o poslovanju ili odluku upravljačkog tijela o ne sastavljanju financijskog izvješća (za udruge koji nisu obveznici sastavljanja financijskog izvješća) organizacije civilnog društva za 2014. godinu.

4. Potvrda nadležne Porezne uprave iz koje je razvidno da podnositelj prijava nema nepodmirenih obveza na ime javnih davanja.

(7) Prijedlozi projekata dostavljaju se isključivo na propisanim obrascima, koji su dostupni na mrežnim stranicama Općine Podstrana [www.podstrana.hr](http://www.podstrana.hr) i popunjeni na računalu.

(8) Natječajnu dokumentaciju treba poslati preporučeno poštom, putem dostavljača ili osobno (predaja u pisarnici Općine Podstrana) na sljedeću adresu:

**OPĆINA PODSTRANA**

**Upravni odjel za javnu nabavu, gospodarstvo, društvene djelatnosti i EU fondove**

**Trg dr. Franje Tuđmana 3, 21312 PODSTRANA**

**Prijava na: Javni poziv za financiranje javnih potreba**

**Općine Podstrana u 2016. godini**

**NE OTVARATI**

(9) Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

(10) Ocjenjivanje prijavljenih projekta ili programa, donošenja odluke o financiranju projekata ili programa i vrijeme potpisivanja ugovora s udrugama čiji su projekti ili programi prihvaćeni za financiranje mora biti dovršeno u roku od 45 dana, računajući od zadnjeg dana za dostavu prijava programa ili projekta.

(11) Sva pitanja vezana uz ovaj Javni poziv mogu se postaviti telefonom: 021/330-545 ili slanjem upita na adresu elektronske pošte: drustvene.djelatnosti@podstrana.hr.

KLASA: 612-01/16-01/01

URBROJ: 2181/02-02/03-16-1

Podstrana, 5. veljače 2016. godine

 Načelnik

Mladen Bartulović, dipl. krim.